Real Casa da Moeda de Noruega

A **Real Casa da Moeda de Noruega** (en noruegués: *Den Kongelige Mynt*), situada na cidade de Kongsberg, é a ceca que se encarga da cuñaxe das moedas de curso legal en Noruega, do sistema monetario da coroa norueguesa.

As instalacións da ceca en Kongsberg, compostas polos tres edificios principais da ferrería, os talleres de cuñaxe e a residencia do mestre de ceca, foron declarados Monumento Nacional de Noruega en 2004.

## Historia 
[esquerda|miniatura|[Fotografía da **Real Casa da Moeda de Noruega** en 1952]]A casa de moeda fundouse en 1686 como unha parte do complexo de minaría de prata de Kongsberg (*Kongsberg Sølvverk***)**, na que se transformaba en moeda a prata extraída. A vea deste metal fora descuberta na zona en 1623 e nos primeiros anos a prata enviábase a Dinamarca para a súa cuñaxe, mais en 1628 determinouse que sería máis rendible facer todo o proceso na propia Noruega. Inicialmente, Cristián IV mandara construír unha ceca en Hovedtangen, na fortaleza de Akershus, en Christiania, e non foi ata 1686 cando a ceca se achegou ao complexo mineiro, nas novas instalacións de Kongsberg. A vinculación entre a ceca e a explotación mineira mantívose ata o pechamento desta última en 1957.

En 1806, a Real Casa da Moeda pechou as súas portas e todo o seu equipamento foi enviado á Casa da Moeda de Dinamarca, en Copenhague, e as instalacións vendéronselle a un industrial local, fabricante de armas, mais o estoupido das guerras napoleónicas e a falta de moedas en circulación causaron que a ceca se reabrira no mesmo lugar en 1808. Finalmente, en 2015, a compañía Samlerhuset adquiriulle á ceca finlandesa a súa participación e pasou a ser a única propietaria.

Á parte da cuñaxe do circulante noruegués e doutros países, a compañía acadou prestixio pola súa produción de medallas, o que motivou que se lle leve confiando a cuñaxe das medallas de ouro do Premio Nobel da Paz, que se outorga en Noruega, desde hai máis de cen anos, cando se lle outorgara por vez primeira a Henry Dunant e a Fréderic Passy en 1901.
[miniatura|O edificio do Museo da Minaría de Noruega, que alberga a [Lista de museos numismáticos|colección numismática da **Real Casa de Moeda**]]

## Museo da Real Casa da Moeda de Noruega 
As coleccións históricas representativas da actividade da Real Casa da Moeda de Noruega en Kongsberg durante máis de 300 anos organízanse nun museo corporativo, que se constitúe como unha división do Museo Noruegués da Minaría. Nel amósanse moedas, medallas, ferramentas, modelos de moedas e outros obxectos relacionados coa cuñaxe, e tamén hai unha biblioteca numismática especializada.

O museo é propiedade do Banco Central de Noruega, onde, por razóns de seguridade, se custodia unha parte da colección de moedas que non se exhiben no museo.

Ficheiro:1933 Nobel Peace Prize awarded to Norman Angell.JPG|Medalla do Premio Nobel da Paz de 1933 (Norman Angell), elaborada na **Real Casa da Moeda de Noruega**.
Ficheiro:20-kroner-1874-Norge.jpg|20 coroas de 1874.
Ficheiro:Minnemynt fra Kroningen 1906 - 2 kroner (Advers) (9208397006).jpg|2 coroas de 1907.
Ficheiro:Norgesnasjonalmynt.JPG|2 coroas de 1908.
Ficheiro:Norway 1 Krone 1940 reverse.jpg|1 coroa de 1940.

## Notas 
## Véxase tamén 
### Outros artigos 
* Casa de moeda
* Cuñaxe
* Lista de museos numismáticos

### Ligazóns externas 
* Sitio web da Casa de Moeda de Nuruega